Infektioyhdyshenkilön tarkistuslista uuden työntekijän/opiskelijan perehdyttämiseen

Infektioyhdyshenkilö opastaa uuden työntekijän/opiskelijan infektioiden torjunnan keskeisimpiin asioihin tätä tarkistuslistaa hyväksi käyttäen. *Tavoitteena on, että perehdytyksen jälkeen uusi työntekijä/opiskelija tietää, mistä löytyvät infektioiden torjunnan ohjeistukset ja osaa toimia kyseisten ohjeistusten mukaisesti omassa työtehtävässään.*

Perehdytettävä suorittaa perehdytyksen/koeajan aikana ja 5 v. välein Oppiportista seuraavat verkkokurssit: Infektioiden torjunta (1 h), Tavanomaiset varotoimet infektioiden torjunnassa (1 h) ja Keskuslaskimokatetrin (CVK) laitto ja käyttö (1,5 h). Lisäksi perehdytettävä käy kuuntelemassa hygieniahoitajien pitämän Infektioiden torjunta potilashoidossa - luennon (1,5 h).

Perehdytettävän nimi:

Toimintayksikkö:

Perehtymistarve (PT): P= perehdytys (käydään perehdytettävän kanssa läpi asiat suullisesti ohjeita apuna käyttäen), N= näyttö (ensin ohjataan ja sitten perehdytettävä näyttää, että osaa asian)

|  |  |  |  |
| --- | --- | --- | --- |
| **Aiheet** | **PT** | **Pvm** | **Perehdyttäjä/näytön vastaanottaja** |
| Oysin Infektioyksikön infektioiden torjunnan torjuntaohjeet sekä hygieniahoitajien ja infektiolääkäreiden yhteystiedot. | P |  |  |
| **Käsihygienia** |  |  |  |
| Oikea käsien desinfektiotekniikka. | P/N |  |  |
| Keskeisimmät käsien desinfektiotilanteet ”five moments” potilaan hoidossa. | P |  |  |
| Käsihuuhteen käyttö Oysissa (näytä e-huuhde sovellus, miten löytää mm. oman työyksikön tulokset). | P |  |  |
| Suojakäsineiden oikea käyttö, missä tilanteissa ja miten suojakäsineitä käytetään. Suojakäsineiden oikea riisumistekniikka. | P/N |  |  |
| **Toiminta eri varotoimissa ja suojainten käyttö** |  |  |  |
| Tavanomaiset varotoimet, mitä tarkoittaa ja mitä siihen kuuluu. | P |  |  |
| Kosketus-, pisara- ja ilmavarotoimet, keitä potilaita hoidetaan edellä mainittujen varotoimien mukaisesti, miksi ja miten. | P |  |  |
| Suojainten oikea pukeminen ja riisuminen. Käytännössä käydään läpi suojainten pukeminen ja riisuminen. Tarvittaessa tehdään FFP2/3- hengityssuojaimen tiiviystesti hupulla. | P/N |  |  |
| **Infektioporttien käsittely** |  |  |  |
| Kanyylin- ja pistokohdan seuranta ja puhdistaminen. | P |  |  |
| Päivittäinen kanyylin tarpeen arviointi, kanyylin kiinnitys ja tarkkailu. | P |  |  |
| Verisuonikanyyleihin liittyvät ohjeistukset. | P |  |  |
| Virtsateiden katetrointi. Oysin virtsateiden katetrointiohje, mistä löytyy. | P |  |  |
| Trakeostomoidun- ja vuodepotilaan suun hoito sekä alahengitysteiden imemisohjeet tarvittaessa. | P |  |  |
| Aseptiikka haavanhoidossa. Haavanhoidon tavanomaiset varotoimet  -ohje. | P |  |  |
| **Hoitoon liittyvien infektioiden seuranta** |  |  |  |
| Hoitoon liittyvät infektiot, mitä tarkoittaa ja mitkä ovat toimintayksikön tyypillisimmät infektiot. | P |  |  |
| SAI - infektioilmoitus (vuodeosastot), mitä tarkoittaa ja miten tehdään. | P/N |  |  |
| **Turvalliset työtavat** |  |  |  |
| Toimintaohje neulanpisto- ja viiltotapahtumiin, mistä löytyy, miten toimin ja miten voin ennaltaehkäistä. | P |  |  |
| Infektioiden torjunta lääkehoidon toteutuksessa (käsihygienia, suojakäsineet, milloin ja miksi, ympäristön huomiointi lääkkeen käsittelyssä).  Steriilien lääkkeiden käyttökuntoon saattaminen ja valmistus työyksikössä -ohje. | P |  |  |
| Toimintayksikön tutkimus- ja hoitovälineiden huolto. Mitkä ovat yksikön yleisimmin käytössä olevat välineet, miten ja kuinka huollan ne. Mistä löytyy yksikön tutkimus- ja hoitovälineiden kirjallinen huolto-ohje. | P |  |  |
| Toiminta huuhteluhuoneessa ja huuhtelu- ja desinfektiokoneen käytön opetus (apuna videot). | P/N |  |  |